19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 380 9/16 Σεπτ. 1993 (ΦΕΚ Α΄ 161) Προσαρμογή της Ελληνικής Νομοθεσίας προς το άρθρ. 7 της Συνθήκης της ΕΟΚ με απαλλαγή των τουριστικών πλοίων και πλοιαρίων ιδιωτικής χρήσεως με σημαία Κρατών μελών Ευρωπαϊκών Κοινοτήτων από την ετήσια ανταποδοτική εισφορά της παρ. 3 του άρθρ. 12 Νόμ. 438/76 (ΦΕΚ 256/Α/76). Έχοντας υπόψη: 1.Τις διατάξεις του άρθρ. 4 του Νόμ. 1338/1983 «Εφαρμογή του Κοινοτικού Δικαίου» (ΦΕΚ Α΄ 34), όπως το άρθρο αυτό αντικατεστάθη με την παρ. 4 του άρθρ. 6 του Νόμ. 1440/1984 «Συμμετοχή της Ελλάδας στο Κεφάλαιο, στα Αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακα και Χάλυβα και του οργανισμού εφοδιασμού EURATOM» (ΦΕΚ Α΄ 70) και ετροποποιήθη με το άρθρ. 7 του Νόμ. 1775/1988 «Εταιρείες παροχής επιχειρηματικού κεφαλαίου και άλλες διατάξεις» (ΦΕΚ Α΄ 101), ως και τις διατάξεις του άρθρ. 3 παρ. 2 του αυτού Νόμ. 1338/1983, όπως αντικατεστάθη με το άρθρ. 65 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ Α΄ 101). 2.Το άρθρ. 29Α του Νόμ. 1558/85 (Α΄ 137), όπως προστέθηκε με το άρθρ. 27 του Νόμ. 2081/92 (Α΄ 154). 3.Την με αριθ. 1935/92 κοινή απόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων των Υφυπουργών Εθνικής Οικονομίας (Β΄ 726). 4.Την με αριθ. Υ .2009/20.5.1993 (ΦΕΚ 365/Β΄) κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών». 5.Το γεγονός ότι από το παρόν Προεδρικό Δ/γμα δεν προκαλείται δαπάνη σε βάρος του Κρατικού Προϋπολογισμού αλλά μείωση εσόδων, το ύψος των οποίων δεν μπορεί να προσδιορισθεί. 6.Την με αριθ. 483/1993 γνωμοδότηση του Συμβουλίου της Επικρατείας, μετά από πρόταση του Υπουργού Εμπορικής Ναυτιλίας και των υφυπουργών Εθνικής Οικονομίας και Οικονομικών, αποφασίζουμε: Άρθρ.1.-Τουριστικά πλοία ή πλοιάρια ιδιωτικής χρήσεως που φέρουν σημαία Κράτους Μέλους Ευρωπαϊκών Κοινοτήτων και ανήκουν σε υπηκόους ή νομικά πρόσωπα των Κρατών αυτών, απαλλάσσονται από την προβλεπόμενη στην παρ. 3 του άρθρ. 12 Νόμ. 438/76 (Α΄ 256), ετήσια ειδική ανταποδοτική εισφορά υπέρ των Λιμενικών Ταμείων της χώρας. Άρθρ.2.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 822,20) Σελ. 822,21 Τεύχος 1283-Σελ. 59 Τουριστικά Πλοία – Σκάφη Αναψυχής – 19.Λ.ε.19 